(Návrh)
VYHLÁŠKA
Ministerstva dopravy Slovenskej republiky
z ...................... 2026,
ktorou sa mení a dopĺňa vyhláška Ministerstva dopravy a výstavby Slovenskej republiky č. 139/2018 Z. z., ktorou sa ustanovujú podrobnosti v oblasti kontroly originality v znení neskorších predpisov
[bookmark: _GoBack]
Ministerstvo dopravy Slovenskej republiky podľa § 136 ods. 3 písm. i) zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov ustanovuje:
Čl. I
Vyhláška Ministerstva dopravy a výstavby Slovenskej republiky č. 139/2018 Z. z., ktorou sa ustanovujú podrobnosti v oblasti kontroly originality v znení vyhlášky č. 426/2019 Z. z., vyhlášky č. 169/2021 Z. z. a vyhlášky č. 464/2021 Z. z. sa mení a dopĺňa takto:
1. Poznámka pod čiarou k odkazu 1 znie:
„1)	§ 12 ods. 4 zákona č. 192/2023 Z. z. o registri trestov a o zmene a doplnení niektorých zákonov.“.
2. V § 5 sa odsek 2 dopĺňa písmenami e) a f), ktoré znejú:
„e)	orgánu Policajného zboru,
  f)	Finančnému riaditeľstvu Slovenskej republiky.“.
3. V § 6 ods. 2 sa písmeno h) dopĺňa ôsmym až desiatym bodom, ktoré znejú:
„8.	fotografia odometra,
  9.	identifikačné číslo organizácie právnickej osoby alebo fyzickej osoby – podnikateľa, ktorá ponúka vozidlo na predaj,
10.	cena, za ktorú je vozidlo uvedené do ponuky na predaj.“.
4. V § 6 ods. 2 sa písmeno i) dopĺňa ôsmym až desiatym bodom, ktoré znejú:
„8.	rozsah vykonanej opravy s uvedením použitých náhradných dielov a vykonaných prác,
  9.	informácia o poškodení hlavných bezpečnostných prvkov vozidla vrátane fotodokumentácie, ak je  prevádzka vozidla pozastavená  podľa § 47 ods. 2 písm. c) zákona,
10.	potvrdenie podľa § 47 ods. 8 písm. a) zákona,“.
5. V § 6 ods. 2 písm. o) šiesty bod znie:
„6.	názov a dátum životnej situácie počas prevádzky vozidla, ktorou je poistná udalosť alebo škodová udalosť,“.
6. V § 6 ods. 2 sa písmeno o) dopĺňa desiatym a jedenástym bodom, ktoré znejú: 
,,10. údaj o totálnej škode na vozidle,
  11.		rozsah poškodenia vozidla pri poistnej alebo škodovej udalosti vrátane fotodokumentácie,“.
7. V § 6 ods. 2 písm. p) štvrtom bode sa vypúšťajú slová „a ukončení lízingu“.
8. V § 6 ods. 2. písm. p) šiesty bod znie:

9. V § 6 sa odsek 2 dopĺňa písmenami s) až u), ktoré znejú:
,,s)	§ 48 ods. 3 písm. s) zákona v rozsahu 
1.	identifikačné číslo vozidla VIN, 
2.	evidenčné číslo vozidla, 
3.	identifikácia fyzickej osoby – podnikateľa alebo právnickej osoby, ktorá odčítala údaj z odometra, 
4.	odčítaný údaj z odometra na začiatku financovania, 
5.	spôsob odčítania údaja z odometra,
	6.	názov a dátum životnej situácie počas prevádzky vozidla, ktorou je najmä začiatok a ukončenie financovania vozidla,“. 
t)	§ 48 ods. 3 písm. t) zákona v rozsahu 
1.	identifikačné číslo vozidla VIN, 
2.	evidenčné číslo vozidla, 
3.	odčítaný údaj z odometra pri zaistení vozidla, 
4.	spôsob odčítania údaja z odometra,
5.	názov životnej situácie počas prevádzky vozidla, ktorou je najmä zaistenie vozidla,
6.	dátum zaistenia vozidla,
u)	§ 48 ods. 3 písm. u) zákona v rozsahu
1.	identifikačné číslo vozidla VIN,
2.	evidenčné číslo vozidla,
3.	odčítaný údaj z odometra,
4.	spôsob odčítania údaja z odometra,
5.	názov životnej situácie počas prevádzky vozidla, ktorou je škodová alebo poistná udalosť nepoisteného vozidla,
6.	dátum ohliadky,
7.	fotografia odometra,
8.	fotografia výrobného štítku vozidla,
9.	 údaj o totálnej škode na vozidle,
10.	rozsah poškodenia vozidla pri škodovej udalosti alebo poistnej udalosti vrátane fotodokumentácie.“.
10. V § 6 ods. 3 písm. b) sa vypúšťajú slová „v rozsahu potrebnom na plnenie jej úloh“.
11. V § 6 ods. 3 písm. f) sa slová „ods. 3 písm. g), i) až l) a n) až r)“ nahrádzajú slovami „ods. 3 písm. g), h), i) až l) a n) až t) a § 48 ods. 8“.
12. V § 6 ods. 3 sa vypúšťa písmeno g).
Doterajšie písmeno h) sa označuje ako písmeno g).
13. V § 6 sa odsek 3 dopĺňa písmenami h) až k), ktoré znejú:
„h)	schvaľovaciemu orgánu, ak prevádzkovateľ vozidla nesplnil povinnosť podľa § 47 ods. 6 zákona, 
  i)	Slovenskej kancelárii poisťovateľov2a) vo forme štatistických výstupov o škodových udalostiach,
  j)	inej osobe, ktorá pristupuje na webové sídlo umožňujúce overenie údajov z registra prevádzkových záznamov a využíva jeho obsah alebo služby,
k)	technickej službe technickej kontroly a technickej službe emisnej kontroly o pozastavení prevádzky vozidla podľa § 47 ods. 2 písm. c) zákona.“.
Poznámka pod čiarou k odkazu 2a znie:
„2a)	§ 20 zákona č. 381/2001 Z. z. povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov.“.
14. V § 6 ods. 4 sa za slová „odseku 3“ vkladajú slová „v listinnej podobe alebo v elektronickej podobe vo forme štruktúrovaných údajov,“.
15. V § 7 sa odsek 2 dopĺňa písmenom f), ktoré znie:
„f) verejnosti podľa osobitného predpisu.2b)“.
Poznámka pod čiarou k odkazu 2b znie:
„2b)	Čl. 12 ods. 2 nariadenia Európskeho parlamentu a Rady (EÚ) 2018/858 z 30. mája 2018 o schvaľovaní motorových vozidiel a ich prípojných vozidiel, ako aj systémov, komponentov a samostatných technických jednotiek určených pre takéto vozidlá a o dohľade nad trhom s nimi, ktorým sa menia nariadenia (ES) č. 715/2007 a (ES) č. 595/2009 a zrušuje smernica 2007/46/ES (Ú. v. EÚ L 151, 14. 6. 2018) v platnom znení.“.
16. § 7 sa dopĺňa odsekom 3, ktorý znie:
„(3) Údaje sa osobám podľa odseku 2 poskytujú vo formáte štandardizovaných správ podľa osobitného predpisu2c) alebo vo forme výpisu týchto údajov vo formáte PDF – Portable Document Format.“.
Poznámka pod čiarou k odkazu 2c znie:
„2c)	Vykonávacie nariadenie Komisie (EÚ) 2021/133 zo 4. februára 2021, ktorým sa vykonáva nariadenie Európskeho parlamentu a Rady (EÚ) 2018/858, pokiaľ ide o základný formát, štruktúru a prostriedky na výmenu údajov týkajúcich sa osvedčení o zhode v elektronickej forme (Ú. v. EÚ L 42, 5. 2. 2021) v platnom znení.“.
17. V § 10 sa odsek 4 dopĺňa písmenom k), ktoré znie:
„k)	zabezpečiť poskytnutie údajov o pozastavení prevádzky vozidla do automatizovaného informačného systému technických kontrol s celoštátnou pôsobnosťou.“.
18. V § 11 sa slová „l) až p)“ nahrádzajú slovami „l) až n)“.
19. V § 18 ods. 1 písm. b) sa na konci pripájajú tieto slová: „a prístupový bod WIFI“.
20. V § 18 ods. 1 sa vypúšťa písmeno l).
Doterajšie písmená m) až u) sa označujú ako písmená l) až t).
21. V § 18 ods. 1 písmeno n) znie:
„n) zariadenie na identifikáciu riadiacich jednotiek a na komunikáciu s nimi,
22. V § 18 ods. 1 sa vypúšťa písmeno o).
Doterajšie písmená p) až t) sa označujú ako písmená o) až s).
23. V § 18 ods. 1 písm. s) sa na konci pripájajú tieto slová: „alebo mobilné zariadenie vybavené kamerou“.
24. V § 18 ods. 2 sa slová „až u)“ nahrádzajú slovami „až s)“.
25. V § 18 ods. 3 sa slová „až u)“ nahrádzajú slovami „až s)“ a slová „k), p) a q)“ sa nahrádzajú slovami „k) a o)“.
26. V § 18 ods. 4 sa slová „písm. r)“ nahrádzajú slovami „písm. p)“.
27. Poznámka pod čiarou k odkazu 6 znie:
„6)	§ 27 zákona č. 53/2023 Z. z. o akreditácii orgánov posudzovania zhody.“.
28. V nadpise § 25 a § 25 ods. 1 úvodnej vete a písm. b) sa slová „školenie alebo doškoľovací kurz“ nahrádzajú slovami „školenie, doškoľovací kurz alebo priebežné školenie“.
29. § 25 sa dopĺňa odsekom 3, ktorý znie:
„(3) Záväzná prihláška na priebežné školenie okrem údajov podľa odseku 1 obsahuje aj označenie príslušnej časti priebežného školenia a dátum absolvovania predchádzajúcej časti priebežného školenia.“.
30. V nadpise § 26 sa slová „školenia a doškoľovacieho kurzu“ nahrádzajú slovami „školenia, doškoľovacieho kurzu a priebežného školenia“.
31. § 26 sa dopĺňa odsekmi 6 a 7, ktoré znejú: 
„(6) Priebežné školenie sa vykonáva v troch častiach. Každá časť priebežného školenia zahŕňa osem vyučovacích hodín teoretickej výučby a praktickej výučby, jednu vyučovaciu hodinu odborných konzultácií so zameraním na zmeny alebo nové poznatky v témach podľa odseku 1, najčastejšie chyby technikov pri kontrole originality a správne hodnotenie vozidla pri kontrole originality a záverečný test. Záverečný test obsahuje 15 otázok zameraných na prednesené témy priebežného školenia a trvá 30 minút; pre úspešné absolvovanie záverečného testu je potrebné dosiahnuť úspešnosť aspoň 80 % správnych odpovedí.
(7) Technik kontroly originality absolvuje
a)	prvú časť priebežného školenia v období od šesť do 18 mesiacov od vydania osvedčenia technika kontroly originality,
b)	druhú časť priebežného školenia v období od 24 do 36 mesiacov od vydania osvedčenia technika kontroly originality,
c)	tretiu časť priebežného školenia v období od 42 do 54 mesiacov od vydania osvedčenia technika kontroly originality.“.
35. Doterajší text v § 27 sa označuje ako odsek 1 a dopĺňa sa odsekom 2, ktorý znie:
„(2) Potvrdenie o absolvovaní priebežného školenia vydáva technická služba v písomnej forme po absolvovaní všetkých častí priebežného školenia, ak zúčastnená osoba absolvovala všetky priebežné školenia vrátane úspešného absolvovania záverečného testu v každej časti. Potvrdenie obsahuje 
a) identifikačné údaje oprávnenej osoby kontroly originality podľa § 157 ods. 3 zákona, 
b) identifikačné údaje fyzickej osoby podľa § 157 ods. 3 zákona, ktorá sa zúčastnila priebežného školenia, 
c) zoznam vydaných zápisov o absolvovaní jednotlivých častí priebežného školenia s číslom zápisu a dátum absolvovania jednotlivých častí priebežného školenia, 
d) dátum vydania potvrdenia, meno, priezvisko, podpis a odtlačok pečiatky technickej služby.“.
36. V § 33 ods. 1 sa za slovo „vyžaduje“ vkladajú slová „a kontrola originality evidenčná“.
37. V § 36 ods. 1 písm. d) tretí bod sa slovo „alebo“ nahrádza bodkočiarkou a pripájajú sa tieto slová „to neplatí, ak osvedčenie o zhode COC výrobca sprístupnil schvaľovaciemu orgánu v elektronickej forme,“.
38. V § 36 ods. 1 písm. h) tretí bod sa bodka na konci nahrádza bodkočiarkou a pripájajú sa tieto slová: „to neplatí, ak osvedčenie o zhode COC výrobca sprístupnil schvaľovaciemu orgánu v elektronickej forme.“.
39. V § 38 ods. 3 písm. d) sa na konci pripájajú tieto slová: „alebo sa našiel iný záznam okrem záznamu „stav v premávke“.“.
40. V § 39 písm. a) sa slová „písm. a) a e)“ nahrádzajú slovami „písm. a)“.
41. V § 39 písm. b) sa slová „b) až d) a f)“ nahrádzajú slovami „b) až h)“.
42. V § 42 odsek 4 znie: 
„(4) Protokol o kontrole originality evidenčnej sa vyhotovuje v listinnej podobe alebo v elektronickej podobe a obsahuje údaje o druhu kontroly originality, identifikačné údaje vozidla, diagnostické údaje, zistené chyby, závery o splnení podmienok, splnení podmienok s chybami alebo nesplnení podmienok, identifikačné údaje o pracovisku kontroly originality, identifikačné údaje technika kontroly originality, dátum a čas vykonania kontroly originality evidenčnej. Ak sa protokol vyhotovuje v listinnej podobe, vytlačí sa na papieri najmenej 80 g · m-2 formátu A4.“.
43. V § 42 sa vypúšťa odsek 5. 
Doterajšie odseky 6 a 7 sa označujú ako odseky 5 a 6.
44. V § 42 ods. 6 sa slová „tlačív dokladov podľa odsekov 1 a 4, ktorých“ nahrádzajú slovami „tlačiva dokladu podľa odseku 1, ktorého“.
45. Za § 49a sa vkladá § 49b, ktorý vrátane nadpisu znie:
„§ 49b
Prechodné ustanovenie k úprave účinnej od 1. januára 2027
Pracovisko kontroly originality môže byť vybavené čítačkou palubnej diagnostiky OBD s aktuálnym softvérovým vybavením podľa právnej úpravy účinnej do 31. decembra 2026 namiesto zariadenia na identifikáciu riadiacich jednotiek a na komunikáciu s nimi podľa § 18 ods. 1 písmeno n) do 3. mája 2027.“.
46. V prílohe č. 2 časti A prvom bode  sa slová „až p)“ nahrádzajú slovami „až n)“.
47. V prílohe č. 2 časti A druhom bode  sa slová „až r)“ nahrádzajú slovami „až p)“.
48. V prílohe č. 2 časti A jedenástom bode  sa slová „l) až r) a t) a u)“ nahrádzajú slovami „l) až p), r) a s)“.
49. V prílohe č. 2 sa časť A dopĺňa dvanástym bodom, ktorý znie:
„12.	Zariadenie podľa § 18 ods. 1 písm. h) neumožní kopírovanie a opakovaný import nameraných výsledkov do informačnému systému.“.
50. V prílohe č. 2 časti B piaty bod znie:
„5.	Zariadenie na kontrolu skrytých miest v dutinách vozidiel [§ 18 ods. 1 písm. j)]
5.1	Požiadavky na zariadenie 
5.1.1	Zariadenie schopné vizuálne sprístupniť ťažko dostupné miesta na zistenie identifikačných znakov a stôp po dodatočnom opracovaní kontrolovaného miesta a musí spĺňať tieto požiadavky: 
5.1.1.1	zobrazenie obrazu nasnímaného kamerou, 
5.1.1.2	schopnosť použitia aj v ťažko prístupných miestach pomocou flexibilného tvaru, 
5.1.1.3	minimálne rozlíšenie uložených obrázkov 800 × 600 bodov, 16,7 milióna farieb, 
5.1.1.4	schopnosť zobrazenia detailných záberov – makro snímky od 3 cm a bližšie, 
5.1.1.5	integrované osvetlenie snímaného miesta s možnosťou vypnutia. 
5.1.2	Zariadenie umožňuje zaznamenávať a ukladať obrazovú informáciu vo forme statických snímok na úložisko kontrolného počítača.“.
51. V prílohe č. 2 časti B sa vypúšťa bod 6.1.1.19.
Doterajší bod 6.1.1.20 sa označuje ako bod 6.1.1.19.
52. V prílohe č. 2 časti B sa vypúšťa siedmy bod.
Doterajšie body 8 až 17.1.1.7 sa označujú ako body 7 až 16.1.1.7.
53. V prílohe č. 2 časti B siedmom bode  sa slová „písm. m)“ nahrádza slovami „písm. l)“.
54. V prílohe č. 2 časti B bode 7.1.1.10 sa na konci pripájajú tieto slová: „alebo komunikačné rozhranie WIFI“.
55. V prílohe č. 2 časti B ôsmom bode  sa slová „písm. n)“ nahrádza slovami „písm. m)“.
56. V prílohe č. 2 časti B deviaty bod znie:
„9.	Zariadenie na identifikáciu riadiacich jednotiek a na komunikáciu s nimi [§ 18 ods. 1 písm. n)]
9.1	Požiadavky na zariadenie
9.1.1	Zariadenie musí automaticky komunikovať s elektronickou riadiacou jednotkou alebo elektronickými riadiacimi jednotkami vozidla (ďalej len „elektronické rozhranie vozidla“) na účel načítania požadovaných údajov.
9.1.2	Komunikácia musí prebiehať cez diagnostický konektor OBD 2.
9.1.3	Zariadenie musí signalizovať
9.1.3.1	pripravenosť na pripojenie k elektronickému rozhraniu vozidla,
9.1.3.2	stav pripojenia k elektronického rozhraniu vozidla,
9.1.3.3	priebeh komunikácie s elektronickým rozhraním vozidla,
9.1.3.4	ukončenie komunikácie s elektronickým rozhraním vozidla,
9.1.3.5	chybu komunikácie alebo prerušenie komunikácie s elektronickým rozhraním vozidla.
9.1.4	Zariadenie musí z riadiacich jednotiek načítať údaje.
9.1.5	Zariadenie musí umožniť komplexnú diagnostiku elektronických riadiacich systémov motorových vozidiel.
9.1.6	Zariadenie umožňuje diagnostiku rôznych typov vozidiel, vozidiel vybavených systémom EOBD a je v súlade z požiadavkami na globalizáciu diagnostiky motorových vozidiel založenej na zariadení PASS THRU.
9.1.7	Zariadenie musí mať komunikačné rozhranie WIFI.
9.1.8	Zariadenie musí byť plne integrovateľné do celoštátneho informačného systému a po integrovaní musí byť ovládané prostredníctvom celoštátneho informačného systému.“.
57. V prílohe č. 2 časti B sa vypúšťa desiaty a jedenásty bod. 
Poznámka pod čiarou k odkazu 12 sa vypúšťa.
Doterajšie body 12 až 16.1.1.7 sa označujú ako body 10 až 14.1.1.7.
58. V prílohe č. 2 časti B desiatom bode  sa slová „písm. q)“ nahrádzajú slovami „písm. o)“.
59. V prílohe č. 2 časti B jedenástom bode  sa slová „písm. r)“ nahrádzajú slovami „písm. p)“.
60. V prílohe č. 2 časti B dvanástom bode sa slová „písm. s)“ nahrádzajú slovami „písm. q)“.
61. V prílohe č. 2 časti B bode 12.1.1 sa slová „l) až q)“ nahrádzajú slovami „l) až o)“.
62. V prílohe č. 2 časti B trinástom bode sa slová „písm. t)“ nahrádzajú slovami „písm. r)“.
63. V prílohe č. 2 časti B štrnásty bod znie:
„14.	Digitálny fotoaparát alebo mobilné zariadenie vybavené kamerou [§ 18 ods. 1 písm. s)]
14.1	Požiadavky na zariadenie 
14.1.1	Zariadenie musí spĺňať tieto požiadavky:
14.1.1.1	najmenšie rozlíšenie 2 Mpx,
14.1.1.2	má zobrazovaciu jednotku snímaného obrazu a vyhotovených snímok,
14.1.1.3	vstavané úložisko alebo úložisko na pamäťovej karte najmenej 512 MB,
14.1.1.4	integrovaný blesk s možnosťou vypnutia, 
14.1.1.5	je vybavený funkciou „makro režim“ so zaostrením 10 cm a bližšie,
14.1.1.6	najmenšie rozlíšenie uložených obrázkov 2 Mpx a 16,7 milióna farieb, 
14.1.2	Mobilné zariadenie má operačný systém Android 13 a vyšší alebo IOS 13 a vyšší.
14.1.3	Zariadenie umožňuje vyhotovenie a uloženie fotodokumentácie do celoštátneho informačného systému.“.
64. V prílohe č. 2 sa časť B dopĺňa pätnástym bodom, ktorý znie:
„15.	Prístupový bod WIFI [§ 18 ods. 1 písm. b)]
15.1	Požiadavky na zariadenie
15.1.1	WIFI Standards: 802.11b/g/n alebo 802.11d/e/i/h/w.
15.1.2	WIFI channels: 2.4GHz channels 1-13.
15.1.3	WIFI maximum transfer rates: 802.11b: 11 Mbit/s, 802.11g: 54 Mbit/s alebo 802.11n: 72 Mbit/s.“.

Čl. II

Táto vyhláška nadobúda účinnosť 1. januára 2027.

